钦定古今图书集成/理学汇编/字学典/第072卷 > 《宋黄伯思法帖刊误》 > 《王敬武书辨》
## 钦定古今图书集成/理学汇编/字学典/第072卷 > 《宋黄伯思法帖刊误》 > 《王敬武书辨》

太医丞乐君珍畜唐人一帖，题云“委曲付师范。”跋之
者以后有《彭城私记》，为刘梦得书，以中云“大驾归定”，
为德宗自兴元还时，皆非也。余按，此乃唐平卢节度
使王敬武与其子师范书也。纸背有王珙署衔甚详，
上云“谨上相公”，下云“从侄保义军节度陕虢观察等
使”珙状封此珙与敬武书，敬武 就其纸作家问，寄师
《范耳》。大驾归定。

盖僖宗自凤翔还时也。按中和元年。

王铎为都统征黄巢，制授敬武平卢节度使。三年，进
敬武检校太尉、同平章事。而光启三年，王重盈入河
中，留其子珙领陕虢节度事，光启在中和后，此珙所
以呼敬武作相公，自题“保义节度”衔也。敬武书此帖
后一载，龙纪元年卒，师范始为留后。余以此考之，是
帖非梦得书明甚。又梦得自以系出中山，常著其望，
而此印章乃彭城弥知非是。珍以相示。《聊为辨之》。